2024. november 15.

A Henkel a leggondoskodóbb vállalatok között

**Idén a Henkel Magyarország érdemelte el a beneFit Prize - for Happy Employees 2024 a** **Leggondoskodóbb Munkáltató díjat a nagyvállalati kategóriában, emellett további két különdíjban is részesült.**

A munkavállalói jóllét fizikai-, szellemi- és lelki aspektusait egyaránt vizsgáló beneFit Prize pályázaton idén 104 vállalat mérettette meg magát. A leggondoskodóbb Munkáltatók rangsorában a nagyvállalati kategóriában az első helyen a Henkel Magyarország végzett.

A Henkel Magyarország élen jár dolgozói jóllétének támogatásában és kiemelt figyelmet fordít munkatársai fejlődésére és hogylétére. A vállalat arra törekszik, hogy sokszínű, befogadó vállalati kultúrát és inspiráló munkakörnyezetet biztosítva munkavállalói érezzék a gondoskodó törődést így hatékonyan, támogató légkörben tudjanak dolgozni. A beneFit Prize zsűrije a Henkel Magyarország tevékenységét elismerésre méltónak ítélte és további két különdíjjal is jutalmazta a „Béren kívüli juttatások” és „Prevenció és egészségügyi szűrések” kategóriákban.

„Felelős vállalatként nagyon büszkék vagyunk erre a rangos elismerésre. Számtalan kezdeményezésünk van, melyeket dolgozóink nagyra értékelnek. Vállalatunknál a széles körű juttatási csomagban többek között telemedicina szolgáltatások, magánklinikai ellátás is elérhető. Munkatársaink között nagyon népszerűek a mentális- és egészségprogramok mellett a különböző tematikájú, csapatépítést szolgáló sport- és közösségi eseményeink. A jövőben is keressük azokat a lehetőségeket melyekkel bővíteni tudjuk munkavállalói egészség és jóllét juttatásaink körét” – hangsúlyozta Dr. Fábián Ágnes a Henkel Magyarország ügyvezető igazgatója.

A beneFit Prize díj különlegessége abban rejlik, hogy a pályázatokat egy átfogó szempontrendszer alapján értékelik, figyelembe véve a munkavállalói jóllét minden fontos aspektusát. A beneFit Prize pályázatok elbírálásában a szakértői zsűri nézte mindazokat a wellbeing eszközöket, melyek meghatározóak a munkaerő toborzása, megtartása, motiváltsága és megújulási képessége szempontjából. Kiemelt figyelmet kaptak azok a programok, amelyek sportolási lehetőségeket, egészséges táplálkozást, edukációt, szűrővizsgálatokat, biztosítási szolgáltatásokat és mentálhigiénés támogatást kínálnak. Az értékelés során vizsgálták az irodai környezetet, a munka-magánélet egyensúlyát, családbarát intézkedéseket, illetve a környezetvédelmi és CSR kezdeményezéseket is. A különdíjak különféle kategóriákban jutalmazták azokat a vállalatokat, amelyek egyedi megoldásokkal, például sportoltatás, munkahelyi környezet, prevenció, digitális jóllét, valamint béren kívüli juttatások és családbarát kezdeményezéseik révén járulnak hozzá munkavállalóik jóllétéhez. Külön figyelmet kapott a fiatal generációk megszólítása, a mentális wellness, a kreatív HR megoldások és a digitális transzformáció támogatása is.

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2023-as pénzügyi évben a Henkel több, mint 21,5 milliárd euró árbevételt és mintegy 2,6 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte közel 48 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)